Άδεια Πωλητή Πετρελαίου Θέρμανσης με αποθηκευτικούς χώρους
Χορήγηση Άδειας Πωλητή Πετρελαίου Θέρμανσης με αποθηκευτικούς χώρους
Αίτηση για χορήγηση άδειας πωλητή πετρελαίου θέρμανσης με αποθηκευτικούς χώρους στην ελληνική γλώσσα, σύμφωνα με το έντυπο αίτησης που καθορίζεται στο Παράρτημα 1 του Κανονισμού Αδειών (υ.α. Δ2/16570/2005, ΦΕΚ Β 1306), όπως ισχύει.
Υπογράφεται από το φυσικό πρόσωπο και σε περίπτωση νομικού προσώπου από το διαχειριστή ή το νόμιμο εκπρόσωπό του και περιλαμβάνει τα στοιχεία που ορίζονται στο Έντυπο Αίτησης του Παραρτήματος 1 του Κανονισμού Αδειών (υ.α. Δ2/16570/2005, ΦΕΚ Β 1306), όπως ισχύει. Με την αίτηση συνυποβάλλεται φάκελος με τα απαιτούμενα για τη χορήγηση της άδειας στοιχεία. Σε περίπτωση μη νόμιμης υπογραφής της αίτησης ή μη συνυποβολής φακέλου με τα ανωτέρω στοιχεία, η αίτηση δεν εξετάζεται και τίθεται στο αρχείο.
Κατάθεση από τον αιτούντα (δια ζώσης ή ταχυδρομικά)
Ο αιτών πρέπει να διαθέτει αποθηκευτικούς χώρους αποκλειστικής χρήσης, ιδιόκτητους, μισθωμένους ή παραχωρημένους, με άδεια λειτουργίας χωρητικότητας τουλάχιστον 80 κυβικών μέτρων ανά εγκατάσταση, για την αποθήκευση πετρελαίου θέρμανσης ή/και φωτιστικού πετρελαίου, σύμφωνα με τις διατάξεις της παραγράφου 9 του άρθρου 15 του ν. 3054/2002 (ΦΕΚ Α 230), όπως ισχύει.
Ο αιτών πρέπει να κατέχει τουλάχιστον ένα ιδιωτικής χρήσης βυτιοφόρο όχημα ή να έχει μισθώσει τουλάχιστον ένα δημόσιας χρήσης βυτιοφόρο όχημα ή να χρησιμοποιεί τις υπηρεσίες τρίτων (μεταφορέων), για την εξυπηρέτηση των αναγκών τροφοδοσίας για την πώληση πετρελαίου θέρμανσης. Τα βυτιοφόρα οχήματα που θα χρησιμοποιούνται στο πλαίσιο της αιτούσας δραστηριότητας να είναι σύμφωνα με τις διατάξεις της παραγράφου 8Α του άρθρου 15 του ν. 3054/2002 (ΦΕΚ Α 230) όπως ισχύει.
Τα φυσικά πρόσωπα που είναι μέλη του Διοικητικού Συμβουλίου της αιτούσας εταιρείας ή εκπρόσωποι αυτής ή που αιτούνται τα ίδια την άδεια πρέπει να μην έχουν καταδικαστεί με αμετάκλητη δικαστική απόφαση για οικονομικό έγκλημα (ιδίως λαθρεμπορία, νοθεία, απάτη, αισχροκέρδεια, αποδοχή και διάθεση προϊόντων εγκλήματος, πλαστογραφία, υπεξαίρεση, εκβίαση, δωροδοκία) και για παράβαση του άρθρου 16 του ν. 3054/2002 (ΦΕΚ Α 230) όπως ισχύει.
Προϋποθέσεις περί μη τέλεσης αξιόποινων πράξεων
Η διαδικασία αφορά στην έκδοση άδειας που απαιτείται για τη διάθεση, με σκοπό το κέρδος, πετρελαίου θέρμανσης (πετρέλαιο εσωτερικής καύσης ντίζελ (gas-oil, diesel-oil) που χρησιμοποιείται ως καύσιμο θέρμανσης και δεν επιτρέπεται να χρησιμοποιείται ως καύσιμο κινητήρων) ή/και φωτιστικού πετρελαίου, χονδρικώς και λιανικώς.
Βεβαίωση έναρξης άσκησης επιτηδεύματος ή μεταβολής για τους ήδη επαγγελματίες, από την αρμόδια ΔΟΥ.
Οργανωτική και διοικητική δομή του νομικού προσώπου.
Δήλωση για τυχόν υπάρχοντες δεσμούς του νομικού προσώπου και συμμετοχές σε άλλες εταιρείες ή ομίλους εταιρειών.
Αντίγραφο της αρχικής εταιρικής σύμβασης (καταστατικού) του νομικού προσώπου και των τυχόν τροποποιήσεών της, θεωρημένα από την αρμόδια αρχή.
Το πλέον πρόσφατο κωδικοποιημένο καταστατικό του νομικού προσώπου, θεωρημένο από την αρμόδια αρχή.
ΦΕΚ/Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί σύστασης του νομικού προσώπου και τροποποιήσεων του καταστατικού του.
Πρόσφατο γενικό πιστοποιητικό του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί μεταβολών του νομικού προσώπου.
ΦΕΚ/Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί συγκρότησης Διοικητικού Συμβουλίου του νομικού προσώπου και εκπροσώπησης αυτού.
ΦΕΚ/Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί πιστοποίησης καταβολής αρχικού μετοχικού κεφαλαίου, καθώς και κάθε μεταγενέστερης αύξησής του.
Αποτελέσματα χρήσεως και ισολογισμοί του νομικού προσώπου, των τριών τελευταίων οικονομικών ετών, συνοδευόμενοι από τις αντίστοιχες εκθέσεις ορκωτών λογιστών και τα σχετικά πιστοποιητικά ελέγχου, καθώς και αντίγραφα των εκθέσεων πεπραγμένων, εφόσον αυτά υφίστανται.
Αντίγραφο ποινικού μητρώου του αιτούντος, εκδοθέν εντός των προηγούμενων εξήντα (60) ημερών από την ημερομηνία υποβολής της αίτησης.
Πιστοποιητικό του νομικού προσώπου περί μη πτώχευσης, μη υποβολής αίτησης περί κήρυξης σε πτώχευση, μη υποβολής σε εκκαθάριση, αναγκαστική διαχείριση ή πτωχευτικό συμβιβασμό (Ενιαίο Πιστοποιητικό Δικαστικής Φερεγγυότητας).
Φορολογική ενημερότητα του νομικού προσώπου.
Ασφαλιστική ενημερότητα eΕΦΚΑ του νομικού προσώπου.
Άδεια λειτουργίας εγκαταστάσεων/αποθηκευτικών χώρων.
Σύμβαση μίσθωσης/παραχώρησης αποθηκευτικών χώρων.
Αποδεικτικό ηλεκτρονικής υποβολής στην εφαρμογή Taxisnet των συμβάσεων μίσθωσης/παραχώρησης αποθηκευτικών χώρων.
Άδεια λειτουργίας πρατηρίου υγρών καυσίμων.
Σύμβαση μίσθωσης μεταφορικών μέσων/σύμβαση μεταφοράς για τη διακίνηση πετρελαιοειδών προϊόντων.
Αποδεικτικό υποβολής της κατάστασης συμφωνητικών της παραγράφου 16 του άρθρου 8 του ν.1882/90 (βάσει της 1065606/7222/ΔΕ-Β/18.07.2000 αυο) στην εφαρμογή Taxisnet.
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Αντίγραφο δελτίου ταυτότητας ή άλλου εγγράφου από τα προβλεπόμενα στην παρ. 4 του άρθρου 3 του ν. 2690/1999
Κατατίθεται σε περίπτωση που ο αιτών είναι φυσικό πρόσωπο.
Σε περίπτωση που ο αιτών είναι νομικό πρόσωπο, κατατίθεται η οργανωτική και διοικητική δομή του νομικού προσώπου υπό τη μορφή οργανογράμματος.
1. Σε περίπτωση που ο αιτών είναι νομικό πρόσωπο, ο νόμιμος εκπρόσωπος του νομικού προσώπου δηλώνει την ύπαρξη ή μη δεσμών ή συμμετοχών του νομικού προσώπου σε άλλες εταιρείες ή ομίλους εταιρειών. 2. Ειδικά στην περίπτωση που ο αιτών είναι Ανώνυμη Εταιρεία (Α.Ε.), ο νόμιμος εκπρόσωπος του νομικού προσώπου δηλώνει την ύπαρξη ή μη δεσμών ή συμμετοχών του νομικού προσώπου σε άλλες εταιρείες ή ομίλους εταιρειών, τουλάχιστον όσον αφορά στη δραστηριότητά του εντός Ελλάδας.
1. Κατατίθενται σε περίπτωση που ο αιτών είναι Ομόρρυθμη Εταιρεία (Ο.Ε.) ή Ετερόρρυθμη Εταιρεία (Ε.Ε.) ή Εταιρεία Περιορισμένης Ευθύνης (Ε.Π.Ε.) ή Ιδιωτική Κεφαλαιουχική Εταιρεία (Ι.Κ.Ε.). 2. Σε περίπτωση που έχει λάβει χώρα κωδικοποίηση του καταστατικού του νομικού προσώπου, κατατίθεται επιπλέον το πλέον πρόσφατο κωδικοποιημένο καταστατικό, συνοδευόμενο από τη σχετική Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 3. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ.
Κατατίθεται σε περίπτωση που ο αιτών είναι Ανώνυμη Εταιρεία (Α.Ε.).
1. Κατατίθεται σε περίπτωση που ο αιτών είναι Ανώνυμη Εταιρεία (Α.Ε.) ή Εταιρεία Περιορισμένης Ευθύνης (Ε.Π.Ε.). 2. Ειδικά στην περίπτωση που ο αιτών είναι Εταιρεία Περιορισμένης Ευθύνης (Ε.Π.Ε.), κατατίθενται ΦΕΚ/Ανακοινώσεις του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περιλήψεων της αρχικής εταιρικής σύμβασης (καταστατικού) του νομικού προσώπου και των τυχόν τροποποιήσεών της. 2. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 3. Για την αναζήτηση ΦΕΚ ο σχετικός σύνδεσμος είναι: http://www.et.gr/SearchFek
1. Κατατίθεται σε περίπτωση που ο αιτών είναι Ομόρρυθμη Εταιρεία (Ο.Ε.) ή Ετερόρρυθμη Εταιρεία (Ε.Ε.) ή Εταιρεία Περιορισμένης Ευθύνης (Ε.Π.Ε.) ή Ιδιωτική Κεφαλαιουχική Εταιρεία (Ι.Κ.Ε.). 2. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ.
1. Κατατίθεται σε περίπτωση που ο αιτών είναι Ανώνυμη Εταιρεία (Α.Ε.). 2. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 3. Για την αναζήτηση ΦΕΚ ο σχετικός σύνδεσμος είναι: http://www.et.gr/SearchFek
1. Κατατίθεται σε περίπτωση που ο αιτών είναι Ανώνυμη Εταιρεία (Α.Ε.). 2. Σε περίπτωση που δεν έχει εκδοθεί σχετικό ΦΕΚ, υποβάλλεται σχετική ανακοίνωση της αρμόδιας διεύθυνσης του Υπουργείου Ανάπτυξης ή της αρμόδιας Νομαρχίας/Περιφέρειας. 3. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 4. Για την αναζήτηση ΦΕΚ ο σχετικός σύνδεσμος είναι: http://www.et.gr/SearchFek
1. Σε περίπτωση που ο αιτών είναι νομικό πρόσωπο, κατατίθενται αντίγραφα ποινικών μητρώων των διαχειριστών ή των μελών του Διοικητικού Συμβουλίου του νομικού προσώπου και των νόμιμων εκπροσώπων του, εκδοθέντα εντός των προηγούμενων εξήντα (60) ημερών από την ημερομηνία υποβολής της αίτησης. 2. Σε περίπτωση Ομόρρυθμης Εταιρείας (Ο.Ε.) ή Ετερόρρυθμης Εταιρείας (Ε.Ε.) ή Εταιρείας Περιορισμένης Ευθύνης (Ε.Π.Ε.) ή Ιδιωτικής Κεφαλαιουχικής Εταιρείας (Ι.Κ.Ε.), κατατίθεται επιπλέον επίσημο έγγραφο από το οποίο απορρέει η νόμιμη εκπροσώπηση.
Κατατίθεται σε περίπτωση που ο αιτών είναι νομικό πρόσωπο.
Σε περίπτωση που ο αιτών είναι νομικό πρόσωπο, κατατίθεται αντίγραφο φορολογικής ενημερότητας σε ισχύ, εκδοθέν από την Ανεξάρτητη Αρχή Δημοσίων Εσόδων.
Σε περίπτωση που ο αιτών είναι νομικό πρόσωπο, κατατίθεται αντίγραφο ασφαλιστικής ενημερότητας σε ισχύ, εκδοθέν από τον Ηλεκτρονικό Εθνικό Φορέα Κοινωνικής Ασφάλισης.
Κατατίθεται άδεια λειτουργίας εγκαταστάσεων/αποθηκευτικών χώρων σε ισχύ, για καθέναν από τους ιδιόκτητους ή μισθωμένους ή παραχωρημένους αποθηκευτικούς χώρους, στην οποία περιγράφεται ο κωδικός, η χωρητικότητα, η γεωγραφική θέση και το προϊόν αποθήκευσης εκάστης δεξαμενής. Στην περίπτωση που αυτά δεν περιγράφονται στην άδεια λειτουργίας, ο αιτών υποβάλλει οποιοδήποτε επίσημο πρόσφορο στοιχείο από το οποίο προκύπτουν τα προαναφερόμενα.
Κατατίθεται σε περίπτωση μισθωμένων/παραχωρημένων αποθηκευτικών χώρων και περιλαμβάνει κατά ελάχιστον τον κωδικό δεξαμενής, τη χωρητικότητα, τη γεωγραφική θέση και το αποθηκευμένο προϊόν.
Κατατίθεται σε περίπτωση μισθωμένων/παραχωρημένων αποθηκευτικών χώρων.
Σε περίπτωση που ο αιτών είναι κάτοχος άδειας πρατηρίου υγρών καυσίμων, κατατίθεται η ισχύουσα άδεια λειτουργίας του πρατηρίου, από την οποία να προκύπτει ότι οι αποθηκευτικοί χώροι του πρατηρίου υγρών καυσίμων είναι διαφορετικοί από τους αποθηκευτικούς χώρους της αιτούμενης δραστηριότητας.
Κατατίθεται αναλυτική κατάσταση μεταφορικών μέσων, στην οποία θα αναγράφεται η χωρητικότητα κάθε μέσου, τα πετρελαιοειδή προϊόντα τα οποία επιτρέπεται να μεταφέρονται με αυτό και ο αριθμός κυκλοφορίας.
Κατατίθενται για τα οχήματα που περιλαμβάνονται στην αναλυτική κατάσταση μεταφορικών μέσων.
Κατατίθενται πιστοποιητικά ADR των οχημάτων μεταφοράς επικίνδυνων εμπορευμάτων σε ισχύ, σύμφωνα με τις απαιτήσεις που καθορίζονται για τη διεθνή οδική μεταφορά επικίνδυνων εμπορευμάτων.
Κατατίθενται πιστοποιητικά ADR των οδηγών των οχημάτων μεταφοράς επικίνδυνων εμπορευμάτων σε ισχύ, σύμφωνα με τις απαιτήσεις που καθορίζονται για τη διεθνή οδική μεταφορά επικίνδυνων εμπορευμάτων.
Κατατίθεται σε περίπτωση σύναψης σύμβασης μίσθωσης μεταφορικών μέσων/ μεταφοράς για τη διακίνηση πετρελαιοειδών προϊόντων.
Κατατίθεται για καθεμία σύμβαση μίσθωσης μεταφορικών μέσων/μεταφοράς για τη διακίνηση πετρελαιοειδών προϊόντων.
1. Υπεύθυνη δήλωση του αιτούντος, νομίμως θεωρημένη για το γνήσιο της υπογραφής, στην οποία βεβαιώνεται ότι όλα τα στοιχεία που περιλαμβάνονται στην αίτηση είναι αληθή. 2. Σε περίπτωση που ο αιτών είναι νομικό πρόσωπο, η υπεύθυνη δήλωση υπογράφεται από το νόμιμο εκπρόσωπο του νομικού προσώπου.
Αντίγραφο δελτίου ταυτότητας ή άλλου εγγράφου από τα προβλεπόμενα στην παρ. 4 του άρθρου 3 του ν. 2690/1999 1. Αναζητάται προκειμένου να αναζητηθεί αυτεπάγγελτα το ποινικό μητρώο του αιτούντος. 2. Σε περίπτωση που ο αιτών είναι νομικό πρόσωπο, αναζητούνται αντίγραφα των δελτίων ταυτότητας ή υποβάλλονται αντίγραφα των διαβατηρίων των διαχειριστών ή των μελών του Διοικητικού Συμβουλίου του νομικού προσώπου και των νόμιμων εκπροσώπων του. 3. Σε περίπτωση προσκόμισης διαβατηρίου θα πρέπει να σημειώνονται επιπλέον τα ονόματα των γονέων του φυσικού προσώπου. 4. Σε περίπτωση Ομόρρυθμης Εταιρείας (Ο.Ε.) ή Ετερόρρυθμης Εταιρείας (Ε.Ε.) ή Εταιρείας Περιορισμένης Ευθύνης (Ε.Π.Ε.) ή Ιδιωτικής Κεφαλαιουχικής Εταιρείας (Ι.Κ.Ε.), κατατίθεται επιπλέον επίσημο έγγραφο από το οποίο απορρέει η νόμιμη εκπροσώπηση.
Έκδοση Άδειας Πωλητή Πετρελαίου Θέρμανσης με αποθηκευτικούς χώρους
1. Η απόφαση χορήγησης άδειας πωλητή πετρελαίου θέρμανσης με αποθηκευτικούς χώρους αναρτάται στο πρόγραμμα Διαύγεια και στην ιστοσελίδα της αδειοδοτούσας αρχής. 2. Στην περίπτωση τυχόν μεταβολών στα στοιχεία των αποθηκευτικών χώρων, βάσει των οποίων χορηγήθηκε η άδεια, ο κάτοχός της οφείλει να τις γνωστοποιεί στην αδειοδοτούσα αρχή προκειμένου να λάβει χώρα τροποποίηση της άδειας, σύμφωνα με το άρθρο 12 του Κανονισμού Αδειών. 3. Στην περίπτωση αλλαγής της επωνυμίας βάσει της οποίας χορηγήθηκε η άδεια, ο κάτοχός της υποχρεούται να γνωστοποιήσει την αλλαγή σύμφωνα με το πρότυπο ειδοποιητήριο σημείωμα του παραρτήματος 10 του Κανονισμού Αδειών, όπως ισχύει. Το ειδοποιητήριο υποβάλλεται στην αδειοδοτούσα αρχή συνοδευόμενο από τα στοιχεία που τεκμηριώνουν τη μεταβολή και από υπεύθυνη δήλωση στην οποία ο ενδιαφερόμενος βεβαιώνει ότι όλα τα στοιχεία που περιλαμβάνονται στο ειδοποιητήριο είναι αληθή. Η αδειοδοτούσα αρχή διατηρεί το δικαίωμα ελέγχου της ακρίβειας και ορθότητας των υποβληθέντων στοιχείων.
Οργάνωση της αγοράς πετρελαιοειδών και άλλες διατάξεις, όπως ισχύει.
Καθορισμός ανταποδοτικών τελών για την έκδοση, τροποποίηση ή επέκταση των αδειών του άρθρου 4 του ν. 3054/2002 και ετήσιων ανταποδοτικών τελών για τη χρήση αυτών, και καθορισμός προστίμων για μη καταβολή ή εκπρόθεσμη καταβολή των ετήσιων ανταποδοτικών τελών, όπως ισχύει.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή).Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Ο αιτών τη χορήγηση άδειας πωλητή πετρελαίου θέρμανσης με αποθηκευτικούς χώρους υποβάλλει έντυπη αίτηση, σύμφωνα με το Έντυπο Αίτησης του Παραρτήματος 1 της υ.α. Δ2/16570/05 (ΦΕΚ Β 1306) "Κανονισμός Αδειών" όπως ισχύει, νομίμως υπογεγραμμένη, συνοδευόμενη από φάκελο με τα απαιτούμενα δικαιολογητικά στην αδειοδοτούσα αρχή ή αποστέλλει την αίτησή του με το σύνολο των δικαιολογητικών είτε ταχυδρομικώς είτε με email.
Η αίτηση εξετάζεται ως προς τη νόμιμη υπογραφή της, το περιεχόμενο αυτής σύμφωνα με το Παράρτημα 1 της υ.α. Δ2/16570/2005 (ΦΕΚ Β 1306) "Κανονισμός Αδειών" όπως ισχύει και τη συνυποβολή φακέλου δικαιολογητικών.
Εντός πέντε (5) εργάσιμων ημερών από την υποβολή της, η αίτηση αναρτάται στην ιστοσελίδα της αδειοδοτούσας αρχής.
Όποιος έχει έννομο συμφέρον δικαιούται να υποβάλει στην αδειοδοτούσα αρχή ενστάσεις αναφορικά με την αίτηση, εντός προθεσμίας δέκα (10) ημερών από την ανάρτηση της αίτησης.
Αξιολόγηση ενστάσεων: Η αδειοδοτούσα αρχή κοινοποιεί στον αιτούντα αντίγραφο των ενστάσεων που υποβλήθηκαν. Ο αιτών την άδεια δικαιούται να καταθέσει στην αδειοδοτούσα αρχή, εντός πέντε (5) ημερών αφότου έλαβε γνώση των ενστάσεων, υπόμνημα με τις απόψεις του. Οι Ενστάσεις, καθώς και τα σχετικά υπομνήματα που υποβάλλονται, λαμβάνονται υπόψη κατά την αξιολόγηση των αιτήσεων. Αξιολόγηση φακέλου: Εξετάζεται η πληρότητα των δικαιολογητικών σύμφωνα με το ν. 3054/2002 και το Παράρτημα 4 του Κανονισμού Αδειών.
Εφόσον η αίτηση συνοδεύεται από πλήρη φάκελο δικαιολογητικών, εκδίδεται διοικητική πράξη-απόφαση χορήγησης άδειας πωλητή πετρελαίου θέρμανσης με αποθηκευτικούς χώρους.
Σε περίπτωση που η αίτηση δε συνοδεύεται από πλήρη φάκελο δικαιολογητικών, η υπηρεσία εντός τριάντα (30) ημερών από την ημερομηνία υποβολής της αίτησης ενημερώνει εγγράφως τον αιτούντα τάσσοντας προθεσμία δεκαπέντε (15) ημερών για την προσκόμιση των ελλειπόντων δικαιολογητικών.
Σε περίπτωση μη προσκόμισης του συνόλου των απαιτούμενων δικαιολογητικών εκδίδεται διοικητική πράξη-απόφαση απόρριψης.
Σε περίπτωση προσκόμισης του συνόλου των απαιτούμενων δικαιολογητικών εκδίδεται διοικητική πράξη-απόφαση χορήγησης άδειας πωλητή πετρελαίου θέρμανσης με αποθηκευτικούς χώρους.
Σε περίπτωση που δεν πληρούνται οι εξεταζόμενες προϋποθέσεις, η αίτηση δεν εξετάζεται και τίθεται στο αρχείο.
Μετά την ολοκλήρωση της αξιολόγησης φακέλου και ειδικά στην περίπτωση διαπίστωσης ελλειπόντων δικαιολογητικών, συντάσσεται έγγραφο ελλείψεων δικαιολογητικών.
Η απόφαση χορήγησης άδειας πωλητή πετρελαίου θέρμανσης με αποθηκευτικούς χώρους αναρτάται στο πρόγραμμα Διαύγεια και στην ιστοσελίδα της αδειοδοτούσας αρχής και κοινοποιείται στο Υπουργείο Περιβάλλοντος και Ενέργειας.
Η απόφαση απόρριψης αναρτάται στο πρόγραμμα Διαύγεια.
Παραλαβή της αίτησης για χορήγηση άδειας πωλητή πετρελαίου θέρμανσης με αποθηκευτικούς χώρους
Ανάρτηση αίτησης στην ιστοσελίδα της αδειοδοτούσας αρχής
Αξιολόγηση τυχόν υποβληθεισών ενστάσεων και αξιολόγηση φακέλου
Μη παραλαβή επιπλέον δικαιολογητικών ή ελλείψεις στα δικαιολογητικά